Diari Oficial de la Generalitat Valenciana


Sumari del DOGV 5155, del 15-12-2005 (2005/13531)

RESOLUCIÓ d'11 de novembre de 2005, de la Conselleria d'Economia, Hisenda i Ocupació, per la qual s'acorda l'acceptació de la cessió gratuïta d'un solar de 13.971 m² de superfície, situat a Callosa de Segura (Alacant), realitzada per l'ajuntament del dit municipi per la construcció d'un centre d'educació secundària.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5155

Data del DOGV
:   15-12-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/13595


Data del document
:   11-11-2005

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Callosa de Segura
    * propietat immobiliària
    * cultura regional

RESOLUCIÓ d'11 de novembre de 2005, de la Conselleria d'Economia, Hisenda i Ocupació, per la qual s'acorda l'acceptació de la cessió gratuïta d'un solar de 13.971 m² de superfície, situat a Callosa de Segura (Alacant), realitzada per l'ajuntament del dit municipi per la construcció d'un centre d'educació secundària. [2005/X13450]
  
L'Ajuntament de Callosa de Segura, en sessió plenària realitzada el dia 22 de març de 2005, va acordar la cessió gratuïta a la Generalitat Valenciana del solar de la seua propietat, de 13.971 m² de superfície, que confronta: nord, carrer en projecte; sud, carrer en projecte i zona verda inclosa en el sector SO2; est, carrer en projecte, i oest, CV 900. El solar consta inscrit a nom de l'Ajuntament de Callosa de Segura en el Registre de la Propietat de Callosa de Segura, tom 1586, llibre 274, foli 118, finca 2/19288, i la seua referència cadastral és 1376412MY6856A2497JW.
  
A proposta de la Conselleria de Cultura, Educació i Esport, de data 2 de juny de 2005, es van iniciar els tràmits legals oportuns per a l'acceptació de la cessió. En l'escrit mencionat, la Conselleria de Cultura, Educació i Esport indica que en eixa data el projecte bàsic per a dur a terme les actuacions està aprovat, i està previst l'inici de les obres en els pròxims mesos.
  
Consta en les actuacions que el solar que se cedix té la naturalesa jurídica de bé patrimonial i que l'ajuntament ha complit el que disposen els articles 109 i següents del Reglament de Béns de les Entitats Locals, per això la cessió quedarà subjecta al que disposa l'article 111 del reglament mencionat. Així mateix, el Ple de la corporació, per acord plenari de 27 de gener de 2005, adoptà el compromís d'eliminar qualsevol obstacle, servitud o impediment que puga dificultar el normal desenvolupament de les obres, i de tots aquells que es descobrisquen després, així com el d'aportar els projectes necessaris per la urbanització del solar docent.
  
L'article 44 de la Llei 14/2003 de 10 d'abril de Patrimoni de la Generalitat Valenciana establix al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat i en el punt 2 establix que la competència per a l'acceptació correspon al titular de la conselleria competent en matèria de patrimoni.
  
L'article 27.2.c) de la Llei de Patrimoni establix que: ?2. Porta implícita l'afectació de béns i drets a l'ús general o al servici públic: c) L'adquisició de béns i drets en virtut de transferència o cessió administrativa?. En conseqüència, una vegada perfeccionada la cessió i acceptació, per mitjà de la formalització de l'escriptura pública corresponent, l'immoble queda automàticament afecte el servici públic educatiu i adscrit a la Conselleria de Cultura, Educació i Esport, a la qual correspon la seua administració, defensa i conservació.
  
Fent ús de les atribucions conferides per la legislació vigent, resolc:
  
Primer
  
Acceptar la cessió gratuïta realitzada per l'Ajuntament de Callosa de Segura (Alacant) de la propietat del solar de 13.971 m² de superfície, situat en el sector SO2 del PGOU de la dita població, que confronta: nord, carrer en projecte; sud, carrer en projecte i zona verda inclosa en el sector SO2; sud, carrer en projecte, i oest, CV900.
  
Consta inscrit en el Registre de la Propietat de Callosa de Segura al tom 1586, llibre 274, foli 118, finca 2/19371, inscripció 1ª.
  
Referència cadastral: 7166682CK9002M7161SJ.
  
El solar s'accepta lliure de càrregues i gravàmens i al corrent de qualsevol despesa i import.
  
Segon
  
La cessió gratuïta realitzada per l'Ajuntament de Callosa de Segura, s'efectua amb la condició de destinar el solar a la construcció d'un nou centre d'educació secundària. Segons informe emés per l'arquitecte municipal el 20 de maig de 2004, el solar que se cedix és sòl urbà i té la condició de solar, i que l'ajuntament, per acord plenari de 27 de gener de 2005, ha assumit el compromís d'eliminar qualsevol obstacle, servitud o impediment que puga dificultar el normal desenvolupament de les obres, i de tots aquells que es descobrisquen després, així com el d'aportar els projectes necessaris per la urbanització de la parcel·la docent.
  
Tercer
  
El solar acceptat, s'haurà d'incorporar a l'Inventari General de Béns i Drets de la Generalitat Valenciana en concepte de bé de domini públic afecte el servici públic educatiu i adscrit a la Conselleria de Cultura, Educació i Esport a la qual corresponen les competències demanials sobre este, inclosa la seua administració, defensa i conservació, i inscriure's a nom de la Generalitat Valenciana en el Registre de la Propietat.
  
Quart
  
Notificar la present resolució a l'ajuntament cedent i procedir a la seua publicació en el Diari Oficial de la Generalitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat Valenciana.
  
València, 11 de novembre de 2005.- El conseller: Gerardo Camps Devesa.